FI Euroopan unionin virallinen lehti L 78/43

NEUVOSTON DIREKTIIVI 2005/24/EY,

annettu 14 päivänä maaliskuuta 2005,

direktiivin 87/328/ETY muuttamisesta puhdasrotuisista jalostusnaudoista saadun siemennesteen varastointiasemien sekä puhdasrotuisista jalostusnaudoista saatujen munasolujen ja alkioiden käyttämisen osalta

(ETA:n kannalta merkityksellinen teksti)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 37 artiklan,

ottaa huomioon komission ehdotuksen,

ottaa huomioon Euroopan parlamentin lausunnon (1),

ottaa huomioon Euroopan talous- ja sosiaalikomitean lausunnon (2),

sekä katsoo seuraavaa:

(1) Puhdasrotuisten jalostusnautojen jalostustarkoituksiin hyväksymisestä 18 päivänä kesäkuuta 1987 annetun neuvoston direktiivin 87/328/ETY (3) 4 artiklassa edellytetään, että yhteisön sisäiseen kauppaan tarkoitettu siemenneste on kerättävä, käsiteltävä ja varastoitava virallisesti hyväksytyllä keinosiemennysasemalla.

(2) Eläinten terveyttä koskevista vaatimuksista yhteisön sisäisessä naudansukuisten kotieläinten siemennesteen kaupassa ja tuonnissa 14 päivänä kesäkuuta 1988 annettu neuvoston direktiivi 88/407/ETY (4) sallii siemennesteen varastoinnin keinosiemennysasemien lisäksi myös siemennesteen varastointiasemilla.

(3) Yhteisön lainsäädännön johdonmukaisuuden varmistamiseksi direktiivin 87/328/ETY 4 artikla olisi mukautettava direktiivin 88/407/ETY laajennettuun soveltamisalaan ja siihen vastikään sisällytettyihin määritelmiin. Samassa yhteydessä olisi hyödyllistä mukauttaa direktiivi 87/328/ETY muuhun puhdasrotuisia siitoseläimiä koskevaan lainsäädäntöön munasolujen ja alkioiden osalta,

ON ANTANUT TÄMÄN DIREKTIIVIN:

1 artikla

Muutetaan direktiivi 87/328/ETY seuraavasti:

1) Korvataan 1 artikla seuraavalla tekstillä: ”1 artikla Rajoittamatta eläinten terveyttä koskevien sääntöjen soveltamista jäsenvaltioiden on huolehdittava siitä, ettei kielletä, rajoiteta tai estetä: — puhdasrotuisten naaraspuolisten nautaeläinten hyväksymistä jalostustarkoituksiin, — puhdasrotuisten sonnien käyttöä astutukseen, tai — puhdasrotuisten naaraspuolisten nautaeläinten munasolujen ja alkioiden käyttöä.”

2) Korvataan 4 artikla seuraavalla tekstillä: ”4 artikla Jäsenvaltioiden on huolehdittava siitä, että yhteisön sisäistä kauppaa varten 2 artiklassa tarkoitettu siemenneste on kerätty, käsitelty ja varastoitu neuvoston direktiivin 88/407/ETY mukaisesti hyväksytyllä keinosiemennysasemalla tai tapauksen mukaan varastoitu terveyttä koskevista vaatimuksista yhteisön sisäisessä naudansukuisten kotieläinten siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY (5) mukaisesti hyväksytyllä siemennesteen varastointiasemalla.” (5) EYVL L 194, 22.7.1988, s. 10, direktiivi sellaisena kuin se on viimeksi muutettuna komission päätöksellä 2004/101/EY (EUVL L 30, 4.2.2004, s. 15)."

2 artikla

1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 24 päivänä maaliskuuta 2007. Niiden on toimitettava komissiolle viipymättä kirjallisina nämä säännökset sekä kyseisten säännösten ja tämän direktiivin säännösten välinen vastaavuustaulukko.

Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.

3 artikla

Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

4 artikla

Tämä direktiivi on osoitettu kaikille jäsenvaltioille.

Tehty Brysselissä 14 päivänä maaliskuuta 2005. Neuvoston puolesta Puheenjohtaja F. BODEN

(1) Lausunto annettu 14. joulukuuta 2004 (ei vielä julkaistu virallisessa lehdessä).

(2) Lausunto annettu 15. joulukuuta 2004 (ei vielä julkaistu virallisessa lehdessä).

(3) EYVL L 167, 26.6.1987, s. 54.

(4) EYVL L 194, 22.7.1988, s. 10, direktiivi sellaisena kuin se on viimeksi muutettuna komission päätöksellä 2004/101/EY (EUVL L 30, 4.2.2004, s. 15).